Ջոն Թեմփլթոն

**Սըր Ջոն Մարքս Թեմփլթոն** (, ), ամերիկացի և անգլիացի գործարար և բարերար, ով իր կարողության մեծ մասը նվիրաբերեց կրոնին և գիտությանը։

## Կենսագրություն
Ջոն Թեմփլթոնը ծնվել է 1912 թվականին Թենեսի նահանգի Վինչեստեր քաղաքում՝ ապահովված ընտանիքում։ Հայրը բիզնեսով էր զբաղվում, ուներ բամբակի վերամշակման մեքենա և բամբակի պահեստներ, պարարտանյութ վաճառող ընկերություն, ապահովագրական գործակալություն և այլն։ Մայրը, որպես Պրեսբիտերական եկեղեցու ակտիվ ծխական, զբաղվում էր բարեգործությամբ։

Համալսարանական տարիներին նա կապված է եղել «Zeta Psi» եղբայրության հետ և ընտրվել Է «Elihu» գաղտնի ընկերության անդամ։ 1934 թվականին դարձել է կուրսի լավագույն շրջանավարտը։ Ստացել է Ռոդսի կրթաթոշակ Օքսֆորդի համալսարանում սովորելու համար։ Օքսֆորդի համալսարանում, սովորել է նաև իրավունք։ Այստեղ առաջին անգամ ծանոթացել է Միքելանջելո Անտոնիոնիի հետ, ում հետ երկարամյա բարեկամություն է հաստատել։

Թեմփլթոնն իր ողջ կյանքում եղել է Պրեսբիտերական եկեղեցու անդամ և 42 տարի եղել է Փրինսթոնի աստվածաբանական ճեմարանի հոգաբարձուների խորհրդի անդամ, որից 12 տարի եղել է դրա նախագահը։

Թեմփլթոնը դարձավ միլիարդատեր, առաջինն օգտագործելով դիվերսիֆիկացված միջազգային փոխադարձ հիմնադրամներ։ Նրա «Templeton Growth, Ltd.» ընկերությունը (ներդրումային հիմնադրամ), որը հիմնադրվել է 1954 թվականին, առաջիններից էր, ով 1960-ականների կեսերին ներդրումներ կատարեց Ճապոնիայի տնտեսության մեջ։ Նա 1939 թվականին գնեց տարբեր ընկերությունների 100-ական բաժնետոմսեր, մեկ բաժնետոմսի համար վճարելով 1 դոլարից պակաս և շահույթ ստացավ՝ վաճառելով դրանք 4 տարվա ընթացքում։ 1954 թվականից մինչև 1999 թվականը, երբ Թեմփլթոնը կառավարում էր «Templeton Growth Fund»-ը, սկզբնական ներդրված յուրաքանչյուր $10,000-ը վերածվեց $2 միլիոնի՝ 14,5% միջին տարեկան եկամտաբերությամբ։

2006 թվականին Ջոն Թեմփլթոնը անգլիական «The Sunday Times» թերթի կողմից կազմված ամենահարուստ մարդկանց ցուցակում 129-րդ տեղում էր։ Նա մերժեց ֆոնդային շուկայի վիճակի տեխնիկական վերլուծությունը՝ փոխարենը օգտագործելով ֆունդամենտալ վերլուծություն։ «Money» ամսագիրը 1999 թվականին նրան անվանել է «20-րդ դարի թերևս ամենամեծ բաժնետոմսերի հավաքող»։

1968 թվականին Թեմփլթոնը բարձր հարկերի պատճառով հրաժարվեց ԱՄՆ քաղաքացիությունից, ստացավ Բահամյան կղզիների և Մեծ Բրիտանիայի երկքաղաքացիություն, բնակվեց Բահամյան կղզիների Նասաու քաղաքում, որտեղ 95 տարեկանում մահացավ թոքաբորբից։

1996 թվականին Թեմփլթոնը ընդգրկվել է Ամերիկյան բիզնեսի փառքի սրահում։

## Ընտանիք
1937 թվականին ամուսնացել է Ջուդիթ Ֆոլկի հետ։ Նրանք ունեին երեք երեխա՝ Ջոն Թեմփլթոն կրտսերը, Էնն ու Քրիստոֆերը։ Ջուդիթ Ֆոլկ-Թեմփլթոնը մահացել է 1951 թվականին։ 1958 թվականին Թեմփելթոնը նորից ամուսնացավ՝ Իրեն Ռեյնոլդս Բաթլերի հետ, ով մահացել է 1993 թվականին։

## Բարեգործություն
Բարեգործական նպատակներով Թեմփլթոնը հիմնադրեց Ջոն Թեմփլթոնի հիմնադրամ, Թեմփլթոն մրցանակ և Թեմփլթոնի գրադարան Սյուանիում՝ իր հայրենի Թենեսի նահանգում։

1984 թվականին նա մեծ գումար է նվիրաբերել Օքսֆորդի կառավարման հետազոտությունների կենտրոնին՝ Թեմփլթոն քոլեջի վերածելու համար ()՝ շեշտը դնելով բիզնեսի և մենեջմենթի ուսումնասիրության վրա։ 2007 թվականին քոլեջը վաճառեց իր կրթական ծրագիրը Սաիդ բիզնես դպրոցին ()։ 2008 թվականի հոկտեմբերին Թեմփլթոն քոլեջը միավորվեց Գրին քոլեջի հետ ()՝ ստեղծելով Գրին-Թեմփլթոն քոլեջը (Օքսֆորդի համալսարանի պատմության ամենաբացառիկ միաձուլումներից մեկը)։

Բարեգործական աշխատանքի համար 1987 թվականին Ջոն Թեմփլթոնը թագուհի Եղիսաբեթ II-ի կողմից արժանացել է ասպետի կոչման։

Թեմփլթոնը 2007 թվականին «Time» ամսագրի կողմից ճանաչվել է 100 ամենաազդեցիկ մարդկանցից մեկը։ Այս պատվին նա արժանացե է Ջոն Թեմփլթոնի հիմնադրամի ստեղծման՝ «գիտական հետազոտությունների միջոցով հոգևոր ըմբռնման ձգտման համար»։

## Աշխատություններ
* *Riches for the Mind and Spirit: John Marks Templeton's Treasury of Words to Help, Inspire, and Live By*, 2006. ISBN 1-59947-101-9
* *Faithful Finances 101: From The Poverty Of Fear And Greed To The Riches Of Spiritual Investing*, 2005. ISBN 1-932031-75-8
* *Golden Nuggets from Sir John Templeton*, 1997. ISBN 1-890151-04-1
* *Discovering the Laws of Life*, 1994. ISBN 0-8264-0861-3
* *Is God the Only Reality? Science Points to a Deeper Meaning of the Universe*, 1994. ISBN 0-8264-0650-5
* *Templeton Plan: 21 Steps to Personal Success and Real Happiness*, 1992. ISBN 0-06-104178-5
* *The humble approach: Scientists discover God*, 1981. ISBN 0-8164-0481-X

## Ծանոթագրություններ

## Գրականություն
* The Great Investors. Lessons on Investing From Master Traders, 2014 
* *Templeton L. C., Phillips S.* Investing the Templeton Way. — McGraw-Hill, 2008 

## Արտաքին հղումներ
* Ջոն Թեմփլթոնի հիմնադրամ 
* Կենսագրություն 
*  Դեյվիդ Պլոցի հոդվածը  slate.com կայքում 

Կատեգորիա:Ամերիկացի գործարարներ
Կատեգորիա:Բրիտանացի բարեգործներ
Կատեգորիա:Թոքաբորբից մահացածներ
Կատեգորիա:20-րդ դարի գործարարներ
Կատեգորիա:Բրիտանացի գործարարներ
Կատեգորիա:Ամերիկացի բարերարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի երկարակյացներ